CELEX: C2004/118/91
Language: el
Date: 2004-04-30 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 2ας Απριλίου 2004, στην υπόθεση Τ-337/03, Luis Bertelli Gálvez κατά Επιτροπής των Ευρωπαϊκών Κοινοτήτων (Προσφυγή κατά παραλείψεως — Διαδικασία του άρθρου 7 ΕΕ — Καταγγελία λόγω υποτιθέμενων παραβιάσεων από τις ισπανικές δικαστικές αρχές των διαλαμβανόμενων στο άρθρο 6, παράγραφος 1, ΕΕ αρχών — Πρόδηλη αναρμοδιότητα)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/42
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 2ας Απριλίου 2004
   στην υπόθεση Τ-337/03, Luis Bertelli Gálvez κατά Επιτροπής των Ευρωπαϊκών Κοινοτήτων (1)
   
   (Προσφυγή κατά παραλείψεως - Διαδικασία του άρθρου 7 ΕΕ - Καταγγελία λόγω υποτιθέμενων παραβιάσεων από τις ισπανικές δικαστικές αρχές των διαλαμβανόμενων στο άρθρο 6, παράγραφος 1, ΕΕ αρχών - Πρόδηλη αναρμοδιότητα)
   (2004/C 118/91)
   Γλώσσα διαδικασίας: η ισπανική
   Στην υπόθεση Τ-337/03, Luis Bertelli Gálvez, κάτοικος Μαδρίτης (Ισπανία), εκπροσωπούμενος από τον J. Puche Rodríguez-Acosta, δικηγόρο, κατά Επιτροπής των Ευρωπαϊκών Κοινοτήτων, που έχει ως αντικείμενο προσφυγή δυνάμει του άρθρου 232, τρίτο εδάφιο, ΕΚ, με την οποία ζητείται να διαπιστωθεί ότι η Επιτροπή παρανόμως παρέλειψε να κινήσει κατά του Βασιλείου της Ισπανίας την προβλεπόμενη στο άρθρο 7 ΕΕ διαδικασία, κατόπιν καταγγελίας του προσφεύγοντος λόγω υποτιθέμενων παραβιάσεων από τις δικαστικές αρχές αυτού του κράτους μέλους, όσον αφορά τον ίδιο, των διαλαμβανόμενων στο άρθρο 6, παράγραφος 1, ΕΕ αρχών της ελευθερίας, της δημοκρατίας, του σεβασμού των δικαιωμάτων του ανθρώπου και των θεμελιωδών ελευθεριών, καθώς και του κράτους δικαίου, το Πρωτοδικείο των Ευρωπαϊκών Κοινοτήτων (πέμπτο τμήμα), συγκείμενο από την P. Lindh, Πρόεδρο, και τους R. García-Valdecasas και J.D. Cooke, δικαστές· γραμματέας: H. Jung, εξέδωσε στις 2 Απριλίου 2004 διάταξη της οποίας το διατακτικό έχει ως εξής:
   
               1.
            
            
               Η προσφυγή απορρίπτεται λόγω πρόδηλης αναρμοδιότητας.
            
         
               2.
            
            
               Ο προσφεύγων φέρει τα δικαστικά του έξοδα.
            
         
      (1)  Δεν έχει δημοσιευθεί ακόμη.